
Tisztelt Képviselő-testület! 
JELENTÉS
Borzavár Községi Önkormányzat Képviselő-testülete 2026. február 25-i ülésére
a lejárt határidejű határozatok végrehajtásáról
A lejárt határidejű határozatok végrehajtásával kapcsolatban az illetékesek az alábbi tájékoztatást adták:
87/2025. (XI.11.) határozata

a Karácsonyi ajándékcsomagok tárgyában
1. Borzavár Községi Önkormányzat Képviselő-testülete úgy dönt, hogy a borzavári állandó lakóhellyel vagy tartózkodási hellyel rendelkező, 63 év feletti lakosok részére 3.500 Ft/fő értékű karácsonyi ajándékcsomagot biztosít.

2. Borzavár Községi Önkormányzat Képviselő-testülete az 1. pontban részletezett ajándékcsomagokhoz és ahhoz kapcsolódó munkáltatót terhelő járulékok  költségkeretét legfeljebb 700.000,- Ft összegben határozza meg, melynek fedezetét elsősorban az Önkormányzat 2025. évi költségvetéséről szóló 3/2025. (III.4.) önkormányzati rendelet 1. melléklet „Társadalom és szociálpolitikai juttatások”, másodsorban a 8. melléklet „Általános működési tartalék” előirányzata terhére biztosítja. 

3. Borzavár Községi Önkormányzat Képviselő-testülete felhatalmazza a polgármestert a szükséges intézkedések megtételére.

Felelős: 
1-3. pontok esetében: Skobrák Viktória polgármester

Határidő: 
1-2. pontok esetében: azonnal

      

3. pont esetében: 2025. december 20. 
Az ajándékcsomagok átadására decemberben sor került. 
88/2025.(XI.11.) határozata
hóeltakarítás és síkosságmentesítés céljából vállalkozó kiválasztása tárgyában
1./ 
Borzavár Községi Önkormányzat Képviselő-testülete a 2025. december 1. és 2026. március 31. közötti időszakra, az önkormányzati tulajdonú közutak hóeltakarítása és síkosságmentesítése tárgyában lefolytatott beszerzési eljárás vonatkozásában az alábbi döntéseket hozza.


1.1. Ajánlatok érvényessége:


Érvényes ajánlatok: 

· Hanich-Gép Kft. (8415 Nagyesztergár, Radnóti u. 79., Adószám: 13017611-2-19)

· Z-Fuvar Kft. (8420 Zirc, 010/14, Adószám: 12492620-2-19)

· Bakonyi Imre e.v. (8428 Borzavár, Petőfi u. 12., Adószám: 54312126-2-39)

1.2. Eljárás eredménye:


Borzavár Községi Önkormányzat Képviselő-testülete a beszerzési eljárást eredményesnek minősíti, és nyertesének megnevezi Bakonyi Imre egyéni vállalkozót (8428 Borzavár, Petőfi u. 12., Adószám: 54312126-2-39) az alábbi egységárakkal:



hótolás: nettó 19 000 Ft/óra



síkosságmentesítés: nettó 19 000 Ft/óra



szóróanyag: nettó 118 000 Ft/tonna



készenléti díj: nettó 421 000 Ft/hónap

2./ Borzavár Községi Önkormányzat Képviselő-testülete felhatalmazza a polgármestert, hogy az 1.2. pontban megnevezett vállalkozóval az előterjesztés 3. mellékletét képező szerződést aláírja.
Felelős: 
1./-2./ pontok esetében: Skobrák Viktória polgármester

Határidő: 
1./ pont esetében: azonnal




2./ pont esetében: 2025. november 30.
A téli hóeltakarításra és síkosságmentesítésre vonatkozó vállalkozási szerződés aláírása megtörtént. 
95/2025. (XI.27.) határozata

a nem közművel összegyűjtött háztartási szennyvíz összegyűjtésére, elszállítására és

elhelyezésére irányuló közszolgáltatás 2026. évi szolgáltatási díjai tárgyában
Borzavár Községi Önkormányzat Képviselő-testülete a közszolgáltató – Janás Ádám e.v. - javaslatával egyetértésben a nem közművel összegyűjtött háztartási szennyvíz összegyűjtésére, elszállítására és elhelyezésére irányuló közszolgáltatás díjait nem módosítja 2026. január 1-jétől, a 2025. évi díjak maradnak érvényben.

Felelős: 
Skobrák Viktória

Határidő: 
2026. december 31.
A díjak 2026. évben változatlanok maradtak.
96/2025. (XI.27.) határozata

a 2026. évi belső ellenőrzési terv elfogadásáról
1. Borzavár Községi Önkormányzat Képviselő-testülete jóváhagyja Borzavár Községi Önkormányzatra vonatkozó 2026. évi belső ellenőrzési tervet jelen határozat 1. mellékletében foglaltaknak megfelelően. 

2. Borzavár Községi Önkormányzat Képviselő-testülete felkéri a Zirci Közös Önkormányzati Hivatal Jegyzőjét, hogy jelen határozatot juttassa el a belső ellenőrzési vezető részére.

Felelős:   1. pont esetében: Skobrák Viktória polgármester

                2. pont esetében: Viziné dr. Horváth Judit jegyző
Határidő: 1. pont esetében: azonnal

                2. pont esetében: 2025. december 31. 
A határozat kivonata a belső ellenőr részére elküldésre került.
97/2025. (XI.27.) határozata

a gyepmesteri szerződés tárgyában
1. Borzavár Községi Önkormányzat Képviselő-testülete úgy dönt, hogy az Alpha-Vet Állatgyógyászati Kft-vel (székhely: 1194 Budapest, Hofherr Albert utca 42., telephely: 8000 Székesfehérvár, Homoksor u. 7., adószám: 1033304-2-44), Lókút Község Önkormányzatával, valamint Zirc Városi Önkormányzattal a 2026. január 1-jén hatályba lépő Gyepmesteri, állatmentési tevékenység ellátására vonatkozó, az előterjesztés 1. mellékletét képező szerződést megköti.

2. Borzavár Községi Önkormányzat Képviselő-testülete felhatalmazza a polgármestert az 1. pontban foglalt szerződés aláírására. 

Felelős:   Skobrák Viktória polgármester
    
Határidő: 1./ pont esetében: azonnal

   
     2./ pont esetében: 2025. december 31.

A Gyepmesteri, állatmentési tevékenység ellátására vonatkozó szerződés aláírásra került.
101/2025.(XII.3.) határozata

a „Borzavári Manókert Óvoda felújítása és korszerűsítése” című, TOP_PLUSZ-3.3.1-21-VE1-2022-00003 azonosító számú projekt tárgyában
1./ Borzavár Községi Önkormányzat Képviselő-testülete úgy dönt, hogy „A Borzavári Manókert Óvoda felújítása és korszerűsítése” című, TOP_PLUSZ-3.3.1-21-VE1-2022-00003 azonosító számú projekt hatályos támogatási szerződésében foglalt fedezet alapján tervezi megvalósítani az előterjesztés 1-2. mellékleteként csatolt kerítés felújítást, ennek érdekében a szükséges közbeszerzési eljárás előkészítésének indításáról dönt.

2./ A Képviselő-testület felkéri a Zirci Közös Önkormányzati Hivatalt, hogy a közbeszerzési eljárás szakértőjének kiválasztására vonatkozóan a beszerzési eljárást folytassa le. 

3./ A Képviselő-testület felhatalmazza a Polgármestert, hogy a 2./ pont szerinti eljárásra beérkező legalacsonyabb ajánlat alapján a közbeszerzési eljárás lefolytatására a megbízási szerződést megkösse, és az eljárás és a szerződés részleteiről a soron következő testületi ülésen számoljon be a Képviselő-testület részére.

4./ A Képviselő-testület felkéri a Zirci Közös Önkormányzati Hivatalt, hogy a kerítés építésére, felújítására vonatkozó közbeszerzési eljárás dokumentációját a közbeszerzési szakértővel együttműködve készítse el, és azt a Képviselő-testület részére 2026. január 31-ig terjessze elő jóváhagyásra. 

Felelős: 
1./ és 3./ pont esetében: Skobrák Viktória polgármester


2./ és 4./ pont esetében: Viziné dr. Horváth Judit jegyző

Határidő: 
1./ pont esetében: azonnal


2./ pont esetében: 2025. december 15.


3./ pont esetében: 2025. december 18.


4./ pont esetében: 2026. január 31.
A közbeszerzési eljárás megindult, az ajánlati felhívásra vonatkozó ajánlatok beérkeztek, a nyertes vállalkozás kihirdetésre került. 
103/2025.(XII.3.) határozata

pályázat benyújtása tárgyában
Borzavár Községi Önkormányzat Képviselő-testülete úgy dönt, hogy támogatási kérelmet nyújt be a HungaroControl Zrt. társadalmi felelősségvállalási programjára, az alábbiak szerinti tartalommal:

	A projekt címe:
	Gyalogátkelő létesítése Borzavár, Fő úton 

	Célcsoport
	település lakossága, túrázók 

 

	Igényelt pénzösszeg:
	4 000 000 Ft – 5 000 000 Ft


Felelős: 
Skobrák Viktória polgármester

Határidő: 
 2025. december 5.
A támogatási kérelem benyújtásra került. 

104/2025.(XII.3.) határozata

a Mikulás csomagok és a 2025. december havi rendezvények pénzügyi fedezetének

biztosítása tárgyában
3. Borzavár Községi Önkormányzat Képviselő-testülete úgy dönt, hogy a Mikulás csomagok és a 2025. december hóra tervezett önkormányzati rendezvények (Pitypang itt - Pitypang ott zenés műsor, kézműves foglalkozás, Mindenki Karácsonya) teljes költségei fedezetére legfeljebb bruttó 250.000,- Ft összeget biztosít.

4. Borzavár Községi Önkormányzat Képviselő-testülete az 1. pontban részletezett csomagok és rendezvények, valamint az ahhoz kapcsolódó munkáltatót terhelő járulékok költségeinek fedezetét az Önkormányzat 2025. évi költségvetéséről szóló 3/2025. (III.4.) önkormányzati rendelet 5. melléklet „Város és községgazdálkodás” elnevezésű kötelező feladat dologi kiadási előirányzat terhére biztosítja.

5. Borzavár Községi Önkormányzat Képviselő-testülete felhatalmazza a polgármestert a szükséges intézkedések megtételére.
Felelős: Skobrák Viktória polgármester

Határidő: 1. és 2. pont esetében: azonnal

      
      3. pont esetében: 2025. december 24.
A Mikulás csomagok átadásra kerültek, a rendezvények lezajlottak.
105/2025.(XII.3.) határozata

a „Veszprém-Balaton Európa Sportrégiója 2026” programhoz való csatlakozásról
1./ Borzavár Községi Önkormányzat Képviselő-testülete úgy dönt, hogy támogatja Borzavár Községi Önkormányzatnak a „Veszprém-Balaton Európa Sportrégiója 2026” programhoz kapcsolódóan biztosított pályázati lehetőségeket és a programhoz történő csatlakozás feltételeit biztosító regionális együttműködéshez való csatlakozást.

2./ A Képviselő-testület egyetért az előterjesztés 1. mellékleteként csatolt Veszprém-Balaton 2023 Zártkörűen Működő Részvénytársasággal (székhely: 8200 Veszprém, Cserhát ltp. 8.; cégjegyzékszám: 19-10-500277; adószám: 23701142-2-19; képviseli: Markovits Aliz vezérigazgató), valamint a Veszprém-Balaton Régió Kultúrájáért Közalapítvánnyal (székhely: 8200 Veszprém, Óváros tér 9.; nyilvántartási szám: 19-01-0000227; adószám: 19264581-1-19; képviseli: Surguta Orsolya kuratóriumi elnök) kötendő háromoldalú Együttműködési Megállapodás tartalmával.

3./ A Képviselő-testület vállalja, hogy az együttműködés keretében 2026. március 31. napjáig - a tárgyévet megelőző év december 31. napján érvényes borzavári lakónépesség alapján - fizetendő 1 euró/év/lakos hozzájárulás összegét beépíti az önkormányzat 2026. évi költségvetési rendeletébe.

4./ A Képviselő-testület felhatalmazza a polgármestert az 1./-2./ pontok szerinti Együttműködési Megállapodás megkötésére. 

Felelős: 1./-4./ pontok esetében: Skobrák Viktória polgármester

Határidő: 1./ - 3./ pontok esetében: azonnal

                4./ pont esetében: 2025. december 18.
Az Együttműködési Megállapodás aláírásra került. 

107/2025.(XII.11.) határozata

közbeszerzési eljárás megindításáról
Borzavár Községi Önkormányzat Képviselő-testülete elrendeli a „TOP_PLUSZ-3.3.1-21-VE1-2022-00003 Borzavári Manókert Óvoda felújítása és korszerűsítése kiegészítő munkái” tárgyú közbeszerzési eljárás indítását.

Felelős: Skobrák Viktória polgármester

Határidő: azonnal
A közbeszerzési eljárás megindult.

109/2025.(XII.11.) határozata

a „TOP_PLUSZ-3.3.1-21-VE1-2022-00003 Borzavári Manókert Óvoda felújítása és korszerűsítése kiegészítő munkái” tárgyú közbeszerzési eljárás ajánlati felhívás és közbeszerzési dokumentumok jóváhagyása tárgyában
1. Borzavár Községi Önkormányzat Képviselő-testülete a „TOP_PLUSZ-3.3.1-21-VE1-2022-00003 Borzavári Manókert Óvoda felújítása és korszerűsítése kiegészítő munkái” tárgyú, nemzeti eljárásrend szerinti, a Kbt. 112. § (1) bekezdés b) pontja szerinti, nyílt közbeszerzési eljárás előterjesztés 2. és 3. mellékletét képező dokumentációját - a közbeszerzési eljárást megindító ajánlati felhívást és a közbeszerzési dokumentumokat - elfogadja.

2. Borzavár Községi Önkormányzat Képviselő-testülete felhatalmazza a Firmiter Hanga Kft. (8230 Balatonfüred, Móricz Zsigmond utca 18/A.) közbeszerzési szakértőt, hogy az 1. pont szerint jóváhagyott dokumentumok alapján az Elektronikus Közbeszerzési Rendszeren (EKR) keresztül tárgyi közbeszerzési eljárást elindítsa.

3. Borzavár Községi Önkormányzat Képviselő-testülete felhatalmazza a Zirci Közös Önkormányzati Hivatal Jegyzőjét, hogy a közbeszerzési eljárás megindításához az ajánlati felhívásban és a közbeszerzési dokumentumokban esetlegesen szükségessé váló módosításokat átvezesse, esetleges hibáit javítsa.

Felelős:   1. pont esetében: Skobrák Viktória polgármester


    2. pont esetében: Firmiter Hanga Kft.


    3. pont esetében: Viziné dr. Horváth Judit jegyző

Határidő: 1. pont esetében: azonnal

                2. pont esetében: a határozat kézhezvételétől számított 2 munkanapon belül


    3. pont esetében: 1 munkanapon belül
A közbeszerzési eljárás megindult.
3/2026.(I.8.) határozata

a Zirci Járás Önkormányzati Társulása Társulási Megállapodásának

39. sz. módosításáról
1. Borzavár Községi Önkormányzat Képviselő-testülete – a Társulási Tanács 2025. december 8-i ülésén jóváhagyott - a Zirci Járás Önkormányzati Társulása Társulási Megállapodás módosítása okiratot, valamint az ez alapján elkészített egységes szerkezetű Társulási Megállapodást elfogadja. 

2. Borzavár Községi Önkormányzat Képviselő-testülete a Zirci Járás Önkormányzati Társulása Társulási Megállapodás módosítása okirat, valamint az ez alapján elkészített egységes szerkezetű Társulási Megállapodás aláírására felhatalmazza a polgármestert.

Felelős: Skobrák Viktória polgármester

Határidő: azonnal  
A Társulási Megállapodást módosító okirat és az egységes szerkezetű Társulási Megállapodás a polgármester részéről aláírásra került.

4/2026.(I.8.) határozata

a Versenyképes Járások Program 1. ütem Borzavár Községi Önkormányzat projektelemeinek módosításáról
1./ Borzavár Községi Önkormányzat Képviselő-testülete a Versenyképes Járások Program 1. ütemének keretében tervezett projektek vonatkozásában az alábbi módosításokat kezdeményezi.

1.1. Közvilágítás korszerűsítése: a tervezett projektrészen belül minden költségsort a beruházás költségéhez csoportosítunk, továbbá a 2. projektelemről 702 921 Ft forrást csoportosítunk át, így ezen projektelem beruházási költsége bruttó 6 652 920 Ft összegben kerül meghatározásra.

1.2. Okos zebra kialakítása: a projekt megnevezését „Borzavár, közlekedésbiztonsági fejlesztése – gyalogosbiztonsági fejlesztés” címre módosítjuk, költségvetésében a teljes összeget a beruházási sorra helyezzük át bruttó 3 247 078 Ft összegben, tartalmaként pedig a településen átvezető állami közúthoz kapcsolódó gyalogos közlekedés biztonságát javító elemeket tervezünk. Megvalósítási helyszínként a Fő út, valamint az Alkotmány utca érintett ingatlanjai (417/5, 417/3, 417/2, 520/2, 38/1, 38/2, 38/3 hrsz) kerülnek megjelölésre a határozat 1. mellékletében foglaltaknak megfelelően.
2./ A Képviselő-testület felhatalmazza a polgármestert, hogy az 1. pontban meghatározott módosítási kérelmet a Konzorciumvezető, valamint a Területfejlesztési Szolgálat részére megküldje, valamint a szükséges egyeztetéseket lefolytassa.

Felelős: 
Skobrák Viktória polgármester

Határidő: 1./ pont esetén: azonnal

                2./ pont esetén: 2026. január 31. 
A módosítási kérelem megküldésre került. 

7/2026. (I.22.) határozata
a Zirc I. sz. felnőtt háziorvosi körzet feladat-ellátásához szükséges

döntések meghozatala tárgyában
1./ Borzavár Községi Önkormányzat Képviselő-testülete úgy dönt, hogy 

     a) Dr. Horváth Dávid (alapnyilvántartási szám/pecsétszáma: 84158) praxisjogot megszerezni kívánó orvossal és a személyes közreműködésével működő BAKONYI HORVÁTH MEDICAL Kft.-vel (cégjegyzék szám: 19-09-525535, Adószám: 32976300-1-19, székhely: 8420 Zirc, Kossuth L. utca 18. 7. ajtó, képviseli: Dr. Horváth Dávid ügyvezető), mint egészségügyi szolgáltatóval, a területi ellátási kötelezettséggel terhelt Zirc I. sz. felnőtt háziorvosi körzet vonatkozásában – az Országos Kórházi Főigazgatóság Alapellátásfejlesztési Igazgatóság által megadott praxisengedélyt követően – várhatóan 2026. április 1. napi hatállyal, határozatlan időtartamra feladat-ellátási szerződést köt.

      b) Dr. Horváth Dávid orvos – Zirc I. sz. felnőtt háziorvosi körzetre vonatkozó - praxisengedélyének megszerzése érdekében a jelen határozat 1. mellékletét képező előszerződést megköti a BAKONYI HORVÁTH MEDICAL Kft.-vel (cégjegyzék szám: 19-09-525535, Adószám: 32976300-1-19, székhely: 8420 Zirc, Kossuth L. utca 18. 7. ajtó, képviseli: Dr. Horváth Dávid ügyvezető).

c) tulajdonosi hozzájárulását adja ahhoz, hogy a BAKONYI HORVÁTH MEDICAL Kft. (cégjegyzék szám: 19-09-525535, Adószám: 32976300-1-19, székhely: 8420 Zirc, Kossuth L. utca 18. 7. ajtó, képviseli: Dr. Horváth Dávid ügyvezető) a Borzavár 2/1 hrsz-ú, Borzavár, Alkotmány u. 1/B. sz. alatti rendelőként funkcionáló ingatlant fióktelepként használja és a cégnyilvántartásba bejegyeztesse.

2./ Borzavár Községi Önkormányzat Képviselő-testülete felhatalmazza a polgármestert

     a) az 1./ pont b) alpont szerinti előszerződés aláírására.

     b)  hogy a 2./ pont a) alpont szerint megkötött előszerződést figyelembe véve – az Országos Kórházi Főigazgatóság által történő praxisengedély kiadását követően – kössön jogszabályban meghatározottak szerinti feladat-ellátási szerződést, akár az előszerződésben meghatározott várható (2026. április 1. napja) időpontot követően is,  a BAKONYI HORVÁTH MEDICAL Kft. (cégjegyzék szám: 19-09-525535, Adószám: 32976300-1-19, székhely: 8420 Zirc, Kossuth L. u. 18. 7. ajtó., képviseli: Dr. Horváth Dávid ügyvezető) egészségügyi szolgáltatóval és a személyes közreműködést ellátó  Dr. Horváth Dávid orvossal (alapnyilvántartási szám/pecsétszám: 84158). 

3./ Borzavár Községi Önkormányzat Képviselő-testülete felhatalmazza a polgármestert, hogy az 1./-3./ pontokban meghatározott szerződések megkötésére, valamint a szükséges jognyilatkozatok megtételére. 

Felelős: 1./-3./ pontok esetében: Skobrák Viktória polgármester

Határidő: 1./ esetében: azonnal

                2./ pont a) esetében: 2026. január 23. 

                2./ pont b) esetében: a praxisengedély megérkezését követő 5 munkanapon belül


    3./ pont esetében: folyamatos

A háziorvosi feladatellátási előszerződés aláírásra került.
8/2026. (I.22.) határozata

a közvilágítás korszerűsítésével összefüggő beszerzési eljárás eredményéről
1./ Borzavár Községi Önkormányzat Képviselő-testülete a települési közvilágítás korszerűsítését érintő, a 102/2025. (XII.3.) határozat alapján lefolytatott beszerzési eljárás vonatkozásában az alábbi döntéseket hozza.

1.1. Borzavár Községi Önkormányzat Képviselő-testülete az alábbi ajánlatokat érvényesnek minősíti:

· Fénysport Lux Kft (2890 Tata, Agostyáni út 5. Adószám: 12879029-2-11)
· Ré Stúdió Kft (2132 Göd, Vadvirág utca 17. Adószám: 23160033-2-13) 

· LANZO Kft. (2243 Kóka, Nagykátai út 19. Adószám: 12581593-2-13)
1.2. Borzavár Községi Önkormányzat Képviselő-testülete az eljárást eredményesnek minősíti, nyertesének megnevezi a Fénysport Lux Kft. (2890 Tata, Agostyáni út 5. Adószám: 12879029-2-11) ajánlatát, az első részfeladat (Versenyképes Járások program) vonatkozásában nettó 5 238 520 Ft + 27 % ÁFA, összesen bruttó 6 652 920 Ft összegben, második részfeladat (Magyar Falu Program 2025/KOZVIL/01) vonatkozásában 9 495 200 Ft + 27 % ÁFA, bruttó 12 058 904 Ft összegben.

2./ Borzavár Községi Önkormányzat Képviselő-testülete felhatalmazza a polgármestert, hogy az 1.2. pontban megnevezett vállalkozással az előterjesztés 3. és 4. mellékleteit képező szerződéseket megkösse, figyelemmel az ajánlattételi felhívásban meghatározott feltételekre.

Felelős: 
Skobrák Viktória polgármester

Határidő: 1./ pont esetén: azonnal

                2./ pont esetén: 2026. február 15. 
A szerződések aláírása megtörtént. 

19/2026. (II.3.) határozata

pályázat benyújtása tárgyában
1./ 
Borzavár Községi Önkormányzat pályázatot nyújt be a Magyar Falu Program keretében meghirdetett, MFP/ÖTIFB/2026 számú, „Önkormányzati tulajdonú ingatlanok fejlesztése, önkormányzati feladatellátáshoz kapcsolódó beszerzések” című pályázati felhívásra. 

	A fejlesztés megnevezése:
	Kommunális eszköz beszerzése

	Projekt megvalósítás helyszíne:
	8428 Borzavár, Fő út 43. Hrsz.: 463/2


2./ A Képviselő-testület felhatalmazza a polgármestert a pályázat benyújtására.

Felelős: 
Skobrák Viktória polgármester

Határidő: 
1./ pont esetében: azonnal



2./ pont esetében: 2026. február 16.

A pályázat benyújtásra került, az elbírálás folyamatban. 
20/2026.(II.3.) határozata
pályázat benyújtása tárgyában
1./ 
Borzavár Községi Önkormányzat pályázatot nyújt be a Magyar Falu Program keretében meghirdetett, MFP/TKVI/2026 számú, „Települési közlekedési és vízelvezetési infrastruktúra fejlesztése” című pályázati felhívásra. 
	A fejlesztés megnevezése:
	Borzavár, Cuha utca burkolatfelújítása – I. ütem

	Projekt megvalósítás helyszíne:
	8428 Borzavár, Cuha utca Hrsz.: 353


2./ A Képviselő-testület felhatalmazza a polgármestert a pályázat benyújtására.
Felelős:  Skobrák Viktória polgármester

Határidő: 1./ pont esetében: azonnal



   2./ pont esetében: 2026. február 16.

A pályázat benyújtásra került, az elbírálás folyamatban.
18/2026. (II.3.) határozata

a „TOP_PLUSZ-3.3.1-21-VE1-2022-00003 Borzavári Manókert Óvoda felújítása és korszerűsítése kiegészítő munkái” tárgyú közbeszerzési eljárásban az eljárást lezáró döntés meghozataláról

1./ Borzavár Községi Önkormányzat Képviselő-testülete a „TOP_PLUSZ-3.3.1-21-VE1-2022-00003 Borzavári Manókert Óvoda felújítása és korszerűsítése kiegészítő munkái” tárgyú, a Kbt. 112. § (1) bekezdés b) pontja alapján indított nyílt közbeszerzési eljárásban az alábbi lezáró döntést hozza:

I.
Érvénytelen ajánlatot benyújtó ajánlattevők:

I.1. Ajánlattevő neve: Hanich-Gép Szolgáltató és Kereskedelmi Korlátolt Felelősségű Társaság (vezető ajánlattevő)

Székhelye: 8415 Nagyesztergár Radnóti Miklós Utca 79. 

Ajánlattevő ajánlata érvénytelen, a Kbt. 73. § (6) bekezdés c) pontja alapján

VI.3.4) Ajánlat érvénytelenségére vonatkozó összeg ár vagy költség esetében

Ajánlatkérő az alábbi értéket meghaladó árat vagy költséget tartalmazó ajánlatot a bírálat során érvénytelenné nyilvánítja.

Érték ÁFA nélkül: 6 000 000 Pénznem: HUF

Ajánlattevő benyújtott ajánlati ára magasabb összegű az előírtnál, így Ajánlatkérő a benyújtott ajánlatot érvénytelenné nyilvánítja.

I.2. Ajánlattevő neve: Zirci Építő Korlátolt Felelősségű Társaság (vezető ajánlattevő)

Székhelye: 8420 Zirc Három-hegyi Utca 2.

Ajánlattevő ajánlata érvénytelen, a Kbt. 73. § (1) bekezdés e) pontja alapján, mivel az előírt hiányosságokat nem pótolta, nevezetesen:

1.) 2. Az M/2. pontjában teljesítésbe bevont szakember alkalmassági követelményben előírt szakmai tapasztalattal megegyező szakterületen szerzett többlet szakmai gyakorlati ideje (0-36hónap) értékelési szempont esetében: 

1.1. Az önéletrajz alapján 1 hónap került, mint többlettapasztalat igazolásra. A Felolvasólapon, ezzel szemben 36 hónap került megadásra. 

1.2. K. Tibor szakember önéletrajza alapján nem állapítható meg, hogy rendelkezik az előírt MV-É szakmai képesítéssel. 

1.3. A Magyar Mérnöki Kamara közhiteles, térítésmentes, elektronikusan elérhető adatbázisa alapján K. Tibor nem rendelkezik MV-É szakmai képesítéssel, csak MV-ÉP/B képesítéssel. A kiírás alapján az egyenértékűség, nem lehet kevesebb, korlátozó erővel bíró, mint az előírtak.

II.
Érvényes ajánlatot benyújtó ajánlattevő:

Ajánlattevő neve: TERÁN Építőipari Kereskedelmi és Szolgáltató Kft. 
(vezető ajánlattevő)

Székhelye: 9024 Győr Pápai út 21

Ajánlattevő ajánlata érvényes, mivel megfelel a felhívásban, a közbeszerzési dokumentumokban, továbbá a hatályos jogszabályokban leírtaknak.

III.
Az eljárásban nyertes ajánlattevő:

Ajánlattevő neve: TERÁN Építőipari Kereskedelmi és Szolgáltató Kft. (vezető ajánlattevő)
Székhelye: 9024 Győr Pápai út 21
1.) Nettó ajánlati ár (HUF): 5 423 250

Az előzetes értékelés alapján a legkedvezőbb ár-érték alapú ajánlatot nyújtotta be.

2./ Borzavár Községi Önkormányzat Képviselő-testülete felkéri a Firmiter Hanga Kft.-t, hogy az 1./ pont szerinti döntésről tájékoztassa az ajánlattevőket.

3./ Borzavár Községi Önkormányzat Képviselő-testülete felhatalmazza a polgármestert az 1./ pontban nevesített nyertes ajánlattevővel a vállalkozási szerződés aláírására.

Felelős:   1. és 3. pontok esetében: Skobrák Viktória polgármester


    2. pont esetében: Firmiter Hanga Kft.

Határidő: 1. és 3. pontok esetében: azonnal

                2. pont esetében: a határozat kézhezvételétől számított 2 munkanapon belül

A közbeszerzési eljárást lezártuk, jelenleg zajlik a Közreműködő Szervezet utóellenőrzése és a ÉKM-nél a költségellenőrzés, ezután írható alá a szerződés, várhatóan 2026. március végén. 
Borzavár, 2026. február 20.








  Skobrák Viktória








      polgármester
Határozati javaslat

Borzavár Községi Önkormányzat Képviselő-testületének
…/2026. (....) határozata
a lejárt határidejű határozatok végrehajtása tárgyában
Borzavár Községi Önkormányzat Képviselő-testülete a lejárt határidejű határozatok végrehajtásáról szóló polgármesteri jelentést az előterjesztésben foglaltaknak megfelelően tudomásul veszi. 

Felelős: 
Skobrák Viktória polgármester

Határidő: 
azonnal 

